Saab

:*Denne artikkelen omhandler bilmerket Saab. For selskapet som produserer jagerfly og annen militær teknologi, se [[Saab (teknologiselskap)]].*

**Saab** er et svensk bilmerke som opprinnelig ble produsert av selskapet Svenska Aeroplan AB fra 1947. Navnet SAAB er et akronym på basis av dette selskapsnavnet. Fra 1990 ble bilene produsert av selskapet Saab Automobile AB i Trollhättan i Sverige. Saab Automobile AB slo 19. desember 2011 seg selv konkurs. Konkursboet har solgt eiendeler til det kinesiske selskapet NEVS, som startet opp igjen produksjonen.

## Historie

Saab-fabrikken startet som flyprodusent i 1937 og det tok ti år før man startet bilproduksjon. Etter at andre verdenskrig var slutt, slet selskapet siden det var overkapasitet innen flyproduksjon, og situasjonen krevde nytenkning. Selskapets ingeniører ble derfor beskjeftiget med å utvikle en personbil som etter hvert fikk navnet Saab 92. 

Prototypen var klar for presentasjon i 1947, men det tok ytterligere ett år før regulær produksjon kunne ta til. Bilen hadde aerodynamiske linjer, klart inspirert av flytenkningen. Den hadde dessuten forhjulsdrift, noe som var uvanlig på den tiden. Bilen var enkel, den hadde for eksempel ikke bagasjeromsluke, men selskapet hadde likevel en viss suksess.

I løpet av 1950-tallet ble Saab 92 utviklet videre til Saab 93 og man kunne til og med lansere en kombiversjon som fikk navnet Saab 95. En tidlig modell, Saab 96, med to-taktsmotor og frihjul, oppnådde gode resultater i rally med Erik Carlsson «på taket» som den mest kjente føreren, både i billøp i Norge og fra Rally Monte-Carlo. 

1968-modell Saab 96 ble den siste Saaben med totaktsmotor. (Fra flere kilder skrives det at Saab også brukte totaktsmotor i 1968, til USA i 1968 ble Saab levert med en 820cc.) Etter en stor salgssvikt, ble Saab tvunget til å utstyre bilene sine med en moderne firetaktsmotor. Valget falt på en V4 levert av Ford i Köln. Det virkelig store løftet for Saab kom med lanseringen av Saab 99 som var den første store og moderne bilen. 

I 1969 ble Saab en del av Saab-Scania, og Saabs personbildivisjon og Scanias lastebildivisjon etablerte nære forbindelser.
 
I løpet av 1970-årene stagnerte bilproduksjonen på grunn av dårlig lønnsomhet og liten vilje til å satse på nye modeller. Det handlet i første rekke om videreutviklinger av Saab 99 og Combi Coupé-versjonen. 

I 1978 ble Saab 99 erstattet av Saab 900, en større bil som med introduksjonen av turbomotorer gav selskapet et løft på begynnelsen av 1980-tallet. Saab 9000 ble så lansert i 1984, og Saab gikk med denne bilen inn i det såkalte premiumsegmentet.

Saab 900 som cabriolet ble et lykketreff for Saab. Modellen oppnådde svært godt salg i det viktige USA-markedet. Mot slutten av 1980-tallet ble imidlertid økonomien igjen svakere, og etter blant annet samtaler med japanske Mazda om samarbeid, besluttet Saab-Scania i 1990 å selge personbildivisjonen til GM med navnet Saab Automobile.

På 1990-tallet ble denne virksomheten eid både av Investor og GM, men nå ble GM eneeier. Disse årene svingte Saab-produksjonen  mellom 80&nbsp;000 og 120&nbsp;000 enheter. Med vedvarende finansielle problemer ble også 2010 et vanskelig år for Saab. Kun 31 696 biler ble solgt.

18. desember 2009 meldte GM at Saab Automobile legges ned. Avgjørelsen om å legge ned Saabs virksomheter ble tatt etter at samtalene med nederlandske Spyker Cars om et salg av Saab brøt sammen. Det var punkter i forhandlingene som begge parter mente det ikke var mulig å bli enige om, melder GM. 

Etter at forhandlingene med den nederlandske superbilprodusenten Spyker kollapset før jul, ble det bestemt å legge ned Saab. Kun få dager etter kom det et nytt bud fra Spyker, og 26. januar 2010 ble det annonsert at nederlandske Spyker likevel skal kjøpe Saab for 350 millioner euro, eller ca. 2,9 milliarder norske kroner. Størstedelen av kjøpssummen dekkes av aksjer i det nye selskapet Saab Spyker Automobiles.. 16. juni 2009 ble det kunngjort at Koenigsegggruppen ønsket å ta over Saab fra det konkursrammede bilkonsernet General Motors. En intensjonsavtale ble inngått med General Motors europeiske divisjon og prosessen var ventet å vare til høsten. Men den 24. november kunngjorde Koenigsegg at de trekker seg fra videre forhandlinger, grunnet at prosessen har tatt for lang tid. 18. desember 2009 ble det annonsert at Saab legges ned, men den 26. januar 2010 ble det annonsert at nederlandske Spyker likevel skal kjøpe Saab for 350 millioner euro, eller ca. 2,9 milliarder norske kroner. Størstedelen av kjøpssummen dekkes av aksjer i det nye selskapet Saab Spyker Automobiles. Saab Spyker Automobiles stoppet samlebåndet igjen medio 2011. 

Den 19. desember 2011 slo Saab seg selv konkurs med to datterselskaper. Det var Victor Muller som styrte skuten, og etter en lang drakamp måtte gi slipp på drømmen. Juni 2012 ble Saab solgt fra konkursboet til National Electric Vehicle Sweden, NEVS. Kjøpesummen anslås å være 1,8 milliarder svenske kroner..  NEVS kjøpte rettigheter til å bruke merkenavnet Saab, og hadde planer om å starte opp produksjonen av Saab 9-3 i Trollhättan fra august 2013. Målet var 8.000 biler i 2013 og 60.000 i 2014. I første omgang skulle bilene utstyres med konvensjonelle motorer, men på sikt skulle 9-3 også komme med elektrisk motor.

## Bilmodeller

* SAAB Exp. vogn 001 (1947)
* SAAB 92 (1950) Antall pr. 20128 Tosylindret totakter. Vol 764 cm³ og 25 hk (28 hk i 1954). Motoren er tverrstilt. I 1952 kom bagasjelokket.
* SAAB 93 (1956) Antall pr. 52731 Tre-sylindret to-takter. Vol 748 cm³ og 33 hk. Samme bakpart som 92, men med nytt utsende foran.
* SAAB 94 Sonett "Super Sport" (1956) Antall pr. 6 
* SAAB 95 (1959) Herregårdsvogn (stasjonsvogn) Antall pr. 110527. Tresylindret totakter. Vol 841 cm³. Effekt 38 til 42 hk. I 1967 Fords V4 1498 cm³ (USA versjon 1698 cm³ i 1970). Samme effekt (73 hk SAE) i USA versjon og standard. Samme motor i Saab 96 to-takter og V4. Saab Sport og Monte Carlo-modellene hadde høyre effekt og mer påkostet interiør og eksteriør.
* SAAB 96 (1960) Antall pr. 547221

Av Saab modellene 92,93,95,96 som alle har tydelige drag av Exp. vogn 001, er det produsert 730607 stk.

* SAAB 97 Sonett II (1966) Toseters sportsbil som ikke ble særlig stor suksess, mye grunnet svak motor.
* SAAB 98 var en konseptbil basert på 95 og 96, som var ment å erstatte 95 og 96, men dette skjedde ikke.
* SAAB 99 (1968 – 1984) Under utviklingen gikk den under kodenavnet Gudmund. Bilen kom i en rekke varianter i de seksten årene den ble produsert. Først med en firesylindret, engelsk Triumph, firetakters rekkemotor, overliggende kamaksel i to utgaver, 1709 cm³ og 1850 cm³. Effekt 80 hk. Både som forgasser- og innsprøytningsmotor (87 hk). Senere (1972), kom den med en tilsvarende firesylindret motor, nå svenskbygget og forøvrig på 1985 cm³, basert på Triumphmotoren (GL og L, hadde 100hk med enkel forgasser, GLS hadde 108hk med to enkle forgassere, LE med sine 110hk hadde elektronisk innsprøytning fra Bosch og EMS og GLE med 118hk hadde mekanisk innsprøytning fra Bosch). I 1977 videreførte man 99 EMS som til da hadde vært flaggskipet. Man skapte med dette dessuten bilhistorie, med å montere turbo på denne bilen. Bilhistorie fordi man med Saab 99 turbo på 145 hk klarte det hverken BMW, Porsche, eller for den del diverse amerikanske bilprodusenter helt tilbake på sekstitallet, hadde klart. Disse hadde alle tidligere forsøkt å få turbo til å fungere i en personbil uten hell. Man hadde store problemer med å få motorene til å holde, på grunn av at ladetrykket ble for høyt. Hos Saab fant man derimot ut at med å bruke en overtrykks ventil, så fikk man regulert ladetrykket slik at det var mulig å mate motoren med et moderat turbotrykk. Og man fikk til å styre turboen til å yte det ladetrykket man ønsket. Denne ventilen har fått navnet "wastegate", og finnes i dag på de aller fleste turbomotorer. Den første motoren hadde 8:1 i kompresjonsforhold og 0,65 bar ladetrykk. Saab 99 turbo regnes for å verdens første serieproduserte personbil med turbo. Bilen ble kun solgt i Sverige i 1977, verdenslandseringen kom året etter.
* SAAB 97 Sonett III (1970)
* SAAB Lancia 600 (ca. 1980) Skulle erstatte 96en som ble sluttet å produsert som 1980 årsmodell
* SAAB 90 (1984)
* SAAB 900 (1978), ny (1993)

* SAAB 9000 (1985), CD (1988), CS (1992) Saab 9000 er også ett samarbeidsprodukt mellom Saab, Fiat, Alfa Romeo og Lancia Denne bilen kom i Guinness rekordbok etter at den satte verdensrekord på Talladega Superspeedway i Talladega city, Alabama, USA. Verdensrekorden gikk ut på at man i løpet av tjue dager sommeren 1986, klarte å kjøre tre standard 9000 16v turbo med 175 hk, over 100000 km i en gjennomsnittsfart på over 200 km/t sammenhengende. Den beste bilen hadde en gjennomsnittsfart på 213,2 km/t inklusive stopp. Det eneste man stoppet for var å bytte sjåfør og å fylle bensin/foreta oljeskift. Saab sluttet å produsere denne modellen i 1998.
* SAAB 9-5 (1997) Levert både som kombi og sedan, gjør stor suksess som Biopowerutgave i Sverige.
* SAAB 9-3 (1998) I bunn og grunn en Saab 900, men i forbindelse av ansiktsløftning og modifiseringer byttet den navn til 9-3.  Ny modell, 9-3 Sport Sedan (2003) basert på GM Epsilon-plattformen.
* SAAB 9-2X (2004) Liten, sporty bil ment for det amerikanske marked. Basert på Subaru Impreza. 
* SAAB 9-3 Sport-Combi (2005) Stasjonsvognutgave av 9-3.
* SAAB 9-4X (2008) Ny crossover av SAAB som blir vist på Detroit Auto Show. Saab 9-4X skal ha det nyutviklede XWD(Cross Wheel Drive), som for første gang skal debutere i 9-3 modellene.
* SAAB 9-7X (2005)En SUV ment for det amerikanske marked basert på Chevrolet Trailblazer.

## Konseptbiler
* SAAB EV-1 (1985)
* SAAB 9X (2001)
* SAAB 9-3X (2002)
* SAAB 9-3 Sport-Combi Concept (2003)
* SAAB 9-7X (2006)
* SAAB AERO X (2006)

## Produksjonsanlegg

Trollhättan, Sverige:
* SAAB 9-3
* SAAB 9-5

Graz, Østerrike: 
* SAAB 9-3 Cabriolet

Mexico:
SAAB 9-4x

Saab har tidligere hatt produksjon på Valmetfabrikkene i Nystad, Finland (som også produserer Porsche Boxster og Porsche Cayman)..

## Se også
* Saab-Scania
* Scania

## Referanser

## Eksterne lenker
*